Nadia Ferreira

Si Nadia Tamara Ferreira (ipinanganak noong 10 Mayo 1999) ay isang modelo at beauty pageant titleholder na Paraguayo na kinoronahang Miss Universe Paraguay 2021. Si Ferreira ang kumatawan sa bansang Paragway sa Miss Universe 2021, kung saan ito nagtapos bilang first runner-up. 

Lumitaw na rin bilang isang modelo si Ferreira sa Harper's Bazaar, Cosmopolitan, L'Officiel, at Robb Report Singapore.

Buhay at pag-aaral 
Ipinanganak si Ferreira sa lungsod ng Villarrica sa mga magulang na si Ludy. Ang kanyang ina ay isang ulirang ina at at ang kasama lang nila sa kanilang bahay ay ang kapatid ni Nadia na si Eli. Noong siya ay sampung taong-gulang, nawalan si Ferreira ng paningin, pandinig, at kakayahang gumalaw dahil sa isang komplikasyon. Subalit, gumaling naman ito sa kanyang karamdaman pagkatapos ng dalawang taon.
Articles with hCards

Karera

Pagmomodelo 
Unang sumabak sa pagmomodelo si Ferreira noong 2014 para sa patalastas ng Patrol Jeans at iba pang mga advertising campaign. Sa isang fashion show sa Asuncion, nadulas ang kanyang suot na isang silk dress at nalantad ang kanyang dibdib, na siyang umani ng atensyon ng media. Ayon kay Ferreira, hindi raw propesyonal ang pag-aayos ng kanyang damit habang naglalakad, kaya nagpatuloy siya sa kanyang paglalakad at pagtindig.

Naglakad siya sa runway sa maraming okasyon, kabilang ang New York Fashion Week. Bukod dito, lumitaw si Ferreira sa ilang mga Fashion Week sa buong mundo tulad ng Milan Fashion Week, Paris Fashion Week, Santiago Fashion Week, Qatar Fashion Week, at Asunción Fashion Week.

Noong 2018, pumirma siya ng kontrata sa modeling agency na Wilhelmina.

Mga paligsahan ng kagandahan 
Nagsimulang sumali sa mga patimpalak ng kagandahan si Ferreira noong 2015, nung kinatawan niya ang Guairá sa Miss Teen Universe Paraguay 2015 at kalaunan ay nagwagi. Si Ferreira ang kumatawan sa kanyang bansa sa Miss Teen Universe 2015 na ginanap sa Guwatemala kung saan siya ay nagtapos bilang third runner-up.

Miss Universe 2021 
Noong Agosto 31, 2021, kinoronahan ni Miss Universe Paraguay 2020 Vanessa Castro si Ferreira bilang Miss Universe Paraguay 2021. Pagkatapos ay kinatawan ni Ferreira ang Paraguay sa Miss Universe 2021 pageant na ginanap sa Eilat, Israel. Mula sa 80 kalahok, napabilang si Ferreira sa Top 16 na sumabak sa swimsuit competition at sa Top 10 na sumabak sa evening gown competition. Sinuot ni Ferreira para sa evening gown competition ang isang light blue-green na gown na may kapa.

Pagkatapos ng evening gown competition, napabilang si Ferriera sa limang pinalista na lalahok sa question and answer round. Itinanong ni Steve Harvey kay Ferreira, "How can women handle body shaming?", kung saan ipinarating niya:Pagkatapos ng question and answer round, napabilang si Ferreira sa tatlong pinalista na kakalahok sa final question round. Itinanong ni Steve Harvey kay Ferreira, "What advice would you give tp young women watching on how to deal the pressures they face today?", kung saan ipinarating niya:Nagtapos bilang first runner-up si Ferreira sa kompetisyon. Ito ang pinakamataas na pagkakalagay ng Paraguay sa kasaysayan ng kompetisyon. Pagkatapos ng kompetisyon, nagkaroon ng isang homecoming celebration si Ferreira sa lungsod ng Asunción sa Paragway kung saan ito'y dinaluhan ng libo-libong katao. Siya rin ay pinangaralan ng titulong 'Hija Dilecta de la Ciudad de Asunción' o ang Paboritong Anak na Babae ng Lungsod ng Asunción. Pinangaralan din si Ferreira ng Medalla Municipal al Mérito Domingo Martinez de Irala ng Municipal de Asunción dahil sa paglahok nito sa Miss Universe.

Personal na buhay 
Noong Pebrero 2022, nagkaroon ng relasyon si Ferreira sa Amerikanong mangaawit na si Marc Anthony. Sila ay naging magkatipán noong 13 Mayo 2022, at noong 28 Enero 2023, sila ay nagpakasal sa Pérez Art Museum sa lungsod ng Miami. Noong 14 Pebrero 2023, inanunsyo ni Ferreira na inaasahan nila ni Marc Anthony ang kanilang unang anak bilang mag-asawa, ang ikapito para sa Amerikanong mangaawit at ang una para sa modelong Paraguayo. Noong 17 Hunyo 2023, isinapubliko ang kapanganakan ng kanilang anak.

Mga sanggunian

Panlabas na kawing 

 

Nabubuhay na mga tao
Ipinanganak noong 1999
Miss Universe